**Njoftim për konsultimin publik, lidhur me projektligjin:**

**“Për Markat Tregtare”**

Qëllimi i hartimit të projektligjit është krijimi i sigurisë ligjore në lidhje me regjistrimin, administrimin dhe mbrojtjen e markave tregtare, si dhe përafrimin sa më të plotë të legjislacionit shqiptar me atë të Bashkimit Evropian në fushën e markave.

Objektivat konkrete që synohen të arrihen janë:

- Përafrimi sa më i plotë i legjislacionit kombëtar të markave tregtare me legjislacionin e Bashkimit Europian;

- Rregullimi i sistemit të dhënies dhe mbrojtjes së markave tregtare të sigurohet në mënyrë të veçantë nëpërmjet miratimit të një ligji specifik vetëm për këtë objekt të pronësisë industriale;

- Lehtësimi i zbatimit të t i të drejtave të lidhura me markat tregtare në praktikë; - Sigurimi i një nivel mbrojtjeje i njëjtë i të drejtave të markave tregtare me legjislacionin e BE-së;

- Rregullimi i parashikimeve ligjore për zbatimin e masave të përkohshme në rastin e një padie për shkelje të të drejtave të markës tregtare në gjykatë

- Përmbushja e objektivave të përcaktuara në Strategjine e Pronësisë Intelektuale 2022-2025 për reformimin e plotë të legjislacionit dhe krijimin e një kornize ligjore gjithëpërfshirë të veçantë për markat tregtare;

- Nxitja e konkurrencës dhe rritja ekonomike nëpërmjet harmonizimit sa më të plotë të legjislacionit për markat tregtare.

Palët e interesuara janë të ftuar për të paraqitur komentet dhe rekomandimet e tyre për këtë dokument, brenda 20 ditëve pune nga data e shpalljes së këtij njoftimi, në adresën e email-it *perparim.mezini@dppi.gov.al*

Më poshtë gjendet linku i publikimit për:

1. Projektligjin “Për Markat Tregtare”
2. Relacionin e projektligjit.

*https://www.konsultimipublik.gov.al/Konsultime/Detaje/690*